న్యూఢిల్లీ, మార్చి 31: భారత దేశ న్యాయ వ్యవస్థ చరిత్రలోనే మొట్టమొదటిసారిగా... ఒక రాష్ట్ర హైకోర్టు సిట్టింగ్ జడ్జి సుప్రీంకోర్టు ఎదుట హాజరయ్యారు. ‘కాదు... కూడదు’ అంటూ ధిక్కార స్వరం వినిపించిన కలకత్తా హైకోర్టు న్యాయమూర్తి సీఎస్ కర్ణన్... ఎట్టకేలకు కోర్టు ధిక్కార కేసులో శుక్రవారం సుప్రీంకోర్టు ముందుకు వచ్చారు. తన ఆక్రోశాన్ని, ఆగ్రహాన్ని, ఆవేదననూ వ్యక్తం చేశారు. అయితే... ప్రధాన న్యాయమూర్తి జస్టిస్ ఖేహర్ నేతృత్వంలోని ఏడుగురు సభ్యుల ధర్మాసనం జస్టిస్ కర్ణన్ను ఒకే ఒక ప్రశ్న సూటిగా అడిగింది. ‘‘గతంలో మీరు పలువురు న్యాయమూర్తులపై చేసిన ఆరోపణలు, వ్యాఖ్యలను వెనక్కి తీసుకుని... బేషరతుగా క్షమాపణ చెబుతారా? లేదా?’’ అని ప్రశ్నించింది. దీనికి జస్టిస్ కర్ణన్ స్పష్టమైన సమాధానం ఇవ్వకపోవడంతో... ‘మరికొంత సమయం తీసుకోండి. న్యాయ సహాయం కూడా పొంది మా ప్రశ్నకు బదులివ్వండి’’ అని ధర్మాసనం సూచించింది. మద్రాసు హైకోర్టు న్యాయమూర్తిగా ఉండగా జస్టిస్ కర్ణన్ తన సహచర జడ్జిలపై తీవ్రమైన ఆరోపణలు చేశారు. భారత ప్రధాన న్యాయమూర్తికి, ప్రధాన మంత్రికి లేఖలు రాశారు. బహిరంగంగానూ విమర్శలు చేశారు. సుప్రీం కోర్టు నోటీసులకు స్పందించలేదు. చివరికి... ఆయనపై నాన్ బెయిలబుల్ వారెంటు జారీ చేయాల్సి వచ్చింది. బెంగాల్ డీజీపీ స్వయంగా వారెంటు అందించారు.ఈ నేపథ్యంలో జస్టిస్ కర్ణన్ శుక్రవారం సుప్రీంకోర్టు ముందుకు వచ్చారు. చీఫ్ జస్టిస్ ఖేహర్తోపాటు జస్టి్సలు దీపక్ మిశ్రా, జే.చలమేశ్వర్, రంజన్ గొగోయ్, ఎంబీ లోకూర్, పీసీ ఘోష్, కురియన్ల ముందు హాజరై తన వాదనలు వినిపించారు. సహచర న్యాయమూర్తులపై ఆరోపణల దాడి కొనసాగించారు. ‘‘నా కులం, ఇతర అంశాల ప్రాతిపదికన నాపై వివక్ష ప్రదర్శించారు. సామాజికంగా బహిష్కరించారు. నేను స్వయంగా భారత ప్రధాన న్యాయమూర్తికి, ప్రధాన మంత్రికి ఫిర్యాదు చేశాను. నాపై సుప్రీంకోర్టు సుమోటోగా కోర్టు ధిక్కరణ కింద చర్యలు చేపట్టింది. నా వాదన వినకుండానే... నన్ను న్యాయపరమైన విధుల నుంచి తప్పించారు. ప్రజల దృష్టిలో నా గౌరవాన్ని, హుందాతనాన్ని దెబ్బతీశారు’’ అని జస్టిస్ కర్ణన్ ఆక్రోశించారు. చివరికి... తనపై వారెంటు జారీ చేయడంతో, తన అధికార నివాసంలోకి పోలీసులు ప్రవేశించారని తెలిపారు. ‘‘రాజ్యాంగబద్ధ పదవిలో ఉన్న న్యాయమూర్తి ఇంట్లోకి పోలీసులు రావడం నాకు మాత్రమే కాదు... మొత్తం న్యాయ వ్యవస్థకే అవమానం’’ అని తెలిపారు. అయితే, తాము గతంలో జారీ చేసిన నోటీసులకు స్పందించనందునే బెయిలబుల్ వారెంట్ ఇవ్వాల్సి వచ్చిందని ధర్మాసనం పేర్కొంది. ‘‘నోటీసు ఇచ్చినప్పుడు రావడం అనేది సాధారణంగా జరిగే ప్రక్రియ. మీరు రానందువల్లే వారెంటు ఇవ్వాల్సి వచ్చింది. మీరు నిందితుడని మేం చెప్పడంలేదు. కానీ... ఒక జడ్జిగా ఉండి, తదనంతర పరిణామాలు తెలిసి కూడా మీరు హాజరు కాలేదు’’ అని తెలిపింది. చివరగా... మీరు చేసిన ఆరోపణలు ఉపసంహరించుకుని, బేషరతు క్షమాపణలు చెబుతారా, లేదా అని జస్టిస్ కర్ణన్ను ప్రశ్నించింది. ఆయన అప్పటికప్పుడు స్పందించకపోవడంతో, సమాధానం చెప్పేందుకు కొంత గడువు ఇస్తున్నట్లు తెలిపింది. జస్టిస్ కర్ణన్ మద్రాసు హైకోర్టు జడ్జిగా ఉన్నప్పుడు సహచర జడ్జిలపై తీవ్ర ఆరోపణలు చేస్తూ లేఖాస్త్రాలు సంధించారు. ‘దళితుడిని కాబట్టే వేధిస్తున్నారు’ అని పలుమార్లు ఆరోపించారు. తనపై బెయిలబుల్ వారెంటు జారీ చేసిన ధర్మాసనంపై ఎస్సీ, ఎస్టీ అట్రాసిటీ కేసు పెట్టాలని కూడా ఆదేశించారు. ఈ కేసును పార్లమెంటుకు నివేదించాలని లోక్సభ, రాజ్యసభ సెక్రటరీ జనరల్లకు ఆదేశాలు జారీ చేశారు. సుప్రీంకోర్టు జారీ చేసిన బెయిలబుల్ వారెంట్ను అంతుకున్నప్పటికీ... తాను ‘రిజెక్ట్’ చేస్తున్నట్లు ప్రకటించారు. చివరికి... శుక్రవారం సుప్రీంకోర్టు ముందు హాజరయ్యారు.
newdhilly, marchi 31: bhaarata desha nyaaya vyavastha charitralone mottamodatisaarigaa... oka rashtra hycortu sitting jadji supreenkortu eduta haajarayyaaru. ‘kaadu... koodadu’ antuu dhikkara swaram vinipinchina kalakatta hycortu nyaayamuurti cs karnan... ettakelaku kortu dhikkara kesulo sukravaaram supreenkortu munduku vachaaru. tana aakrosaanni, aagrahaanni, aavedananuu vyaktam chesaru. ayithe... pradhaana nyaayamuurti justis khehar netrutvamloni eduguru sabhyula dharmasana justis karnannu oke oka prasna suutigaa adigindi. ‘‘gatamlo meeru paluvuru nyaayamuurtulapai chesina aaropanalu, vyaakhyalanu venakki teesukuni... besharatugaa kshamaapana chebutara? leda?’’ ani prasninchindi. deeniki justis karnan spashtamaina samadhanam ivvakapovadamto... ‘marikonta samayam teesukondi. nyaaya sahayam kuudaa pondi maa prasnaku badulivvandi’’ ani dharmasana suuchimchimdi. madrasu hycortu nyaayamuurtigaa undagaa justis karnan tana sahachara jadjilapai teevramaina aaropanalu chesaru. bhaarata pradhaana nyaayamuurtiki, pradhaana mantriki lekhalu raasaaru. bahirangamgaanuu vimarsalu chesaru. supreem kortu notisulaku spandinchaledu. chivariki... aayanapai nan beyilable vaarentu jaarii cheyalsi vachindi. bengal dgp swayamgaa vaarentu andinchaaru.ee nepathyamlo justis karnan sukravaaram supreenkortu munduku vachaaru. cheef justis khehartopatu justislu deepak mishra, jee.chalameshwar, ranjan gogoy, emby lokur, pc ghosh, kuriyanla mundu hajarai tana vaadanalu vinipinchaaru. sahachara nyaayamuurtulapai aaropanala daadi konasaaginchaaru. ‘‘naa kulam, itara amsaala praatipadikana naapai vivaksha pradarsinchaaru. saamaajikamgaa bahishkarinchaaru. nenu swayamgaa bhaarata pradhaana nyaayamuurtiki, pradhaana mantriki firyaadu cheshaanu. naapai supreenkortu sumotoga kortu dhikkarana kinda charyalu chepattindi. naa vaadana vinakundaane... nannu nyaayaparamaina vidhula nunchi tappinchaaru. prajala drushtilo naa gowravanni, hundaatanaanni debbateesaaru’’ ani justis karnan aakrosinchaaru. chivariki... tanapai vaarentu jaarii cheyadamtho, tana adhikara nivaasamloki poliisulu pravesinchaarani telipaaru. ‘‘rajyangabaddha padavilo unna nyaayamuurti intloki poliisulu ravadam naaku matrame kaadu... mottam nyaaya vyavasthake avamanam’’ ani telipaaru. ayithe, taamu gatamlo jaarii chesina notisulaku spandinchanandune beyilable warrent ivvalsi vachindani dharmasana perkondi. ‘‘notisu ichinappudu ravadam anedi saadhaaranamgaa jarige prakriya. meeru rananduvalle vaarentu ivvalsi vachindi. meeru ninditudani mem cheppadamledu. cony... oka jadjiga undi, tadanantara parinaamaalu telisi kuudaa meeru haajaru kaaledu’’ ani telipindi. chivaragaa... meeru chesina aaropanalu upasamharinchukuni, besharatu kshamaapanalu chebutara, leda ani justis karnannu prasninchindi. aayana appatikappudu spandinchakapovadamto, samadhanam cheppenduku kontha gaduvu istunnatlu telipindi. justis karnan madrasu hycortu jadjiga unnappudu sahachara jadjilapai teevra aaropanalu chestu lekhaastraalu sandhinchaaru. ‘dalitudini kabatte vaedhistunnaaru’ ani palumaarlu aaropinchaaru. tanapai beyilable vaarentu jaarii chesina dharmasanampai essy, esty atracity kesu pettaalani kuudaa aadesinchaaru. ee kesunu paarlamentuku nivedinchaalani loksabha, rajyasabha secretery janarallaku aadesaalu jaarii chesaru. supreenkortu jaarii chesina beyilable vaarentnu antukunnappatiki... taanu ‘resect’ chestunnatlu prakatinchaaru. chivariki... sukravaaram supreenkortu mundu haajarayyaaru.